රණවක ගුණතිලක මහත්මිය ඊයේ (24) මරණිය දණ්ඩනය නියම කළාය.මරණයට පත් වු අළුත්ගේ දොන් හෙලේනිස් යන අයට පහරදීම, ඔහුගේ නිවසට පහර දී අළාභහානි කිරීම, නිවසේ කාන්තාවකට පහර දීම, එම කාන්තාවගේ රන් මාලයක් කොල්ල කෑම ඇතුළු චෝදනාවන්ට වැරැදිකරුවන් බව තීන්දු කළ මහාධිකරණය එම චෝදනාවන්ට වසර අටක බරපතළ වැඩ සහිත සිර දඬුවමක් හා රුපියල් දහතුන් දහස් පන්සීයක දඩයක් නියම කළ අතර එම දඩය නොගෙවන්නේ නම් වසර එකහමාරක ලිහිල් සිර දඬුවම් නියම කෙරිණි.පහර කෑමට ලක්වු කාන්තාවට රුපියල් හතළිස් දහසක වන්දියක් ගෙවන ලෙසද විනිසුරුවරිය චුදිතයන් සිව් දෙනාට නියෝග කළාය. 1988 පෙබරවාරි 24 දින පැපිලියානේ දී අළුත්ගේ දොන් හෙලේනිස් යන අයට පහර දී මරණය සිදු කිරීම ඇතුළු චෝදනා දොළහක් යටතේ නිතිපතිවරයා 2000 ජනවාරි මස මේ නඩුව පවරා තිබු අතර දීර්ඝ නඩු විභාගයකින් පසුව මේ තීන්දුව ප්‍රකාශයට පත් කෙරිණි.වීරසිංහ ආරච්චිගේ චන්ද්‍රදාස, නිහාල් ගෝමස්, ප්‍රේමසිරි කොස්තා, හා ජානක සම්පත්යන පුද්ගලයන්ට මේ දඬුවම නියම කෙරිණි.